Martin Krekáč

Martin Krekáč (* 3. február 1962, Považská Bystrica) je slovenský podnikateľ, chairman a zakladajúci partner poradenskej skupiny Jenewein Group, prezident viacerých spoločností a prezident Podnikateľskej aliancie Slovenska v rokoch 2005 až 2013. Profesionálne sa venuje strategickému líderstvu, manažmentu a verejným politikám, pôsobil taktiež ako radca EESC v Bruseli.
Kariéra.
Vyštudoval špeciálnu a liečebnú pedagogiku na Univerzite Komenského v Bratislave. Následne si vysokoškolské vzdelanie doplnil viacerými špecializovanými štúdiami a stážami v zahraničí so zameraním na strategický manažment a správu spoločností, ľudský kapitál a európske záležitosti.
V roku 1990 sa mu podarilo vybudovať silné medzinárodné zázemie na poskytovanie služieb so zameraním na Executive Search &amp; Professional Services. Už v tom čase položil základy súčasnej "Jenewein Group", prémiovej česko-slovenskej poradenskej skupiny so silnou väzbou na Rakúsko, ktorá sa v rozpätí 35 rokov rozrástla na jeden z najznámejších a najčastejšie odporúčaných stredoeurópskych butikov s globálnym dosahom poskytujúcich na jednom mieste (one-stop-shop consultancy) komplexné služby strategického líderstva, manažmentu a verejných politík. Od jej založenia postupne a systematicky rozšíril portfólio poskytovaných expertných poradenských služieb aj prostredníctvom založenia špecializovaných spoločností FIPRA Public Affairs a CEC Government Relations na Slovensku, ktoré sa stali súčasťou globálnych partnerstiev a networkov.
Martin Krekáč sa zameriava na strategické poradenské služby a počas viac ako tridsiatich rokov pomohol vyhodnotiť a vymenovať stovky CEO a členov predstavenstiev a dodal viacero úspešných riešení plánovania CEO nástupníctva. Má rozsiahle odborné znalosti v oblasti Strategic Leadership, Executive Search a Public Affairs. V súčasnosti riadi posilňovanie poradenského portfólia skupiny a vytváranie synergických riešení medzi jednotlivými spoločnosťami, poradenskými platformami a ich tímami, ktoré sú integrovanou súčasťou "Jenewein Group". Spravuje strategický rozvoj vzťahov vo verejnom sektore a v regulovaných hospodárskych odvetviach a napomáha vytváraniu efektívnych partnerstiev a transferu poznatkov medzi súkromným a verejným sektorom. Je vyhľadávaným osobným poradcom v strategických otázkach a uznávaným odborníkom na personálne politiky, podnikateľské prostredie a rodinné podnikanie. Patrí medzi významné a rešpektované osobnosti v českom a slovenskom podnikateľskom prostredí.
Okrem iného je zakladateľom a prezidentom poradensko-analytického inštitútu Európske partnerstvo pre verejné stratégie (EPPP) pôsobiaceho v Bratislave a Bruseli, členom viacerých správnych rád a združení, klubov a organizácií doma a v zahraničí, ako aj členom poradných orgánov slovenského parlamentu a vlády. V rokoch 2005 až 2013 bol prezidentom Podnikateľskej aliancie Slovenska (PAS) a v rokoch 2006 až 2010 členom – radcom Európskeho hospodárskeho a sociálneho výboru (EESC) v Bruseli. Svoje skúsenosti zúročuje aj v oblasti vysokoškolského vzdelávania ako člen Správnych rád Žilinskej univerzity v Žiline (2011 až 2016) a Univerzity Komenského v Bratislave (2024 až 2029). V roku 2016 bol nominovaný na ocenenie Krištáľové krídlo v kategórii Hospodárstvo. Má za sebou niekoľko desiatok odborných vystúpení a rozsiahlu publikačnú činnosť doma a v zahraničí.
Súkromný život.
V osemdesiatych rokoch 20. storočia sa presťahoval z rodnej Považskej Bystrice do Bratislavy, kde dodnes žije a pôsobí. Je ženatý a s manželkou Zuzanou má dvoch synov, Filipa a Šimona.